cyanic-selkie/wikianc huggingface dataset:
Joonas Donskoi
Vuodet Kärppien SM-liigajoukkueessa
Kausi 2011–2012 oli Donskoille edellistä vaikeampi ja hän kärsi ns. "toisen kauden kirouksesta". Alkukauden Donskoi kärsi sairastelusta ja teki ensimmäisessä 29 runkosarjaottelussa kymmenen tehopistettä. Kevätkaudella hän nosti tasoaan ja teki kauden aikana 52 runkosarjaottelussa lopulta yhteensä 25 tehopistettä. Kevään 2012 pudotuspeleissä Donskoi kuului Kärppien parhaimmistoon ja teki kuudessa ottelussa tehot 3+3=6. Helmikuussa 2012 hän käytti sopimuksessaan olleen option ja teki vuoden mittaisen jatkosopimuksen joukkueen kanssa.
Kaudella 2014–2015 Donskoi jatkoi vahvoja otteitaan Joonas Kemppaisen ja Julius Junttilan kanssa muodostamassaan "JJJ-ketjussa". Donskoi teki SM-liigan yhden kauden piste-ennätyksensä tehoilla 19+30=49, joilla hän oli Kärppien paras pistemies ja maalintekijä. Donskoi jakoi koko SM-liigan pistepörssin neljännen sijan Tapparan Olli Palolan kanssa. Hän voitti koko kevään 2015 pudotuspelien tehotilaston lukemalla +15 ja sijoittui tehoilla 6+16=22 pistepörssissä toiseksi edellään ketjukaveri Joonas Kemppainen. Kärpät voitti jälleen suomenmestaruuden ja Donskoi palkittiin pudotuspelien parhaan pelaajan Jari Kurri -palkinnolla. Donskoi valittiin myös SM-liigan tähdistökentälliseen.
NHL
Heinäkuussa 2019 Donskoi teki nelivuotisen ja 15,6 miljoonan dollarin arvoisen sopimuksen Colorado Avalanchen kanssa. Donskoi teki ensimmäisen hattutemppunsa NHL:ssä 7. marraskuuta 2019 ottelussa Nashville Predatorsia vastaan.
Maajoukkueura
Donskoi pelasi alle 20-vuotiaiden MM-kilpailuissa vuosina 2011 ja 2012. Hän oli ensimmäisessä turnauksessa tehopisteillä 3+3=6 Suomen kolmanneksi paras pistemies. Jälkimmäisessä turnauksessa Donskoi toimi joukkueen varakapteenina. Vuoden 2010 turnaus jäi häneltä väliin loukkaantumisen vuoksi. Donskoi pelasi myös alle 18-vuotiaiden MM-kilpailuissa 2010 voittaen pronssia.
Fluoridi
Fluoridia vedessä
Suomessa valtio on ollut veden fluoraamisen myönteisellä kannalla ja Kuopiossa talousveteen lisättiin fluoridia yli 30 vuoden ajan (24. maaliskuuta 1959 – 31. joulukuuta 1992). Sen on arvioitu vaikuttaneen 70 000 ihmiseen. Kuopiosta mitattiin vuonna 2011 0,057–0,18 mg/l fluoridipitoisuudet kraanavedestä. Kokkolassa fluoridin pitoisuus kraanavedessä on nykyisin 0,5–0,7 mg/l. Pääkaupunkiseudulla veden fluoridipitoisuus oli alle 0,1 mg/l vuonna 2011.
Pekka Rechardt
Ura
1980-luvun puolivälissä Rechardt aloitti uudelleen edellisellä vuosikymmenellä kesken jääneet sosiaalipsykologian opinnot Helsingin yliopistossa ja valmistui 1990-luvun puolella valtiotieteiden maisteriksi.
Aleksandra Gripenberg
Nuoruus ja kirjailijan uran alku
thumb|left|Nuoruudenkuva Gripenbergistä. Gripenberg syntyi Tervun tilalla Kurkijoella Laatokan Karjalassa, mutta perhe muutti vuonna 1866 Kirkkonummen Majbyhyn. Isä kuoli jo kolme vuotta myöhemmin. Sisaruksistaan poiketen Gripenberg ei käynyt kouluja vaan sai pelkästään kotiopetusta kahdelta vanhemmalta siskoltaan. Gripenberg oppi nuorena englantia, mikä osoittautui myöhemmin hyödylliseksi taidoksi. Hän aloitti kirjoittamisen jo teini-iässä, ja saatuaan kannustusta Zachris Topeliukselta hän julkaisi ensimmäisen novellikokoelmansa Berättelser vuonna 1877 salanimellä Ringa. Seuraavana vuonna Gripenberg muutti perheensä mukana Lappeenrantaan. Äitinsä kuoltua hän asui 1880-luvun alussa parin vuoden ajan Topeliusten luona Sipoon Koivuniemessä ja toimi Zachris Topeliuksen yksityissihteerinä. Lisäksi hän asui jonkin aikaa siskonsa Elisabeth Steniuksen luona Kuopiossa, jossa tutustui fennomaanipiireihin. Gripenberg muutti 1884 Helsinkiin, jossa hän osallistui samana vuonna Suomen Naisyhdistyksen perustavaan kokoukseen. Hän suunnitteli tässä vaiheessa uraa kaunokirjailijana ja julkaisi salanimellä Aarne teokset Strån (1884) ja I tätnande led (1886). Hän käytti samaa nimimerkkiä myöhemmin myös sanomalehtiin kirjoitellessaan.
Viimeiset vuodet
Gripenberg toimi kansanedustajana kaksi kautta ja jäi terveydellisistä syistä pois eduskuntavaaleista keväällä 1909, mutta hän palasi vielä uralleen naisjärjestöissä. Suomen naisyhdistystä oli johtanut välillä Elin Sjöström. Vuonna 1911 Gripenberg oli mukana Suomen Naisten Kansallisliiton perustamisessa. Se toteutti hänen pitkäaikaisen unelmansa saada Suomelle oma virallinen edustus Kansainväliseen naisliittoon, mikä ei ICW:n sääntöjen vuoksi aiemmin ollut mahdollista. Gripenberg toimi myös tämän järjestön ensimmäisenä puheenjohtajana ja edusti virallisesti Suomea Kansainvälisen naisliiton Tukholman kokouksessa jo syksyllä 1911. Hän kuoli kuitenkin keuhkokuumeeseen jouluaattona 1913. Hänet haudattiin Helsingin Hietaniemen hautausmaalle. Haudalla paljastettiin marraskuussa 1914 muistomerkki, jossa on Emil Wikströmin veistämä muotokuvareliefi.
Cult of Luna
Cult of Luna on ruotsalainen progressiivista doom/post-metallia soittava yhtye, jonka musiikkia on luonnehdittu myös sludge-metalliksi ja post-rockiksi. Yhtye perustettiin vuonna 1999, ja se on julkaissut kuusi studioalbumia ja yhden EP:n. Yhtyeen varsinainen läpimurto tapahtui vuonna 2006 julkaistulla Somewhere Along the Highway -albumilla.
Rauhan aika
Kappaleet
Kaikki kappaleet säveltänyt, sanoittanut ja sovittanut Pelle Miljoona.
Anna Sailamaa
Sailamaa on opiskellut Taideteollisessa korkeakoulussa taidekasvatusta (taiteen maisteri) ja opettaa Lahden muotoiluinstituutissa kuvittamista. Hän on Kutikuti-kollektiivin jäsen ja myös Kuti.lehden toimituksen jäsen.
Sailamaan sarjakuvia on julkaistu ulkomaillakin, kuten Puolassa, Liettuassa, Ranskassa ja Belgiassa. Julkaisijoista merkittävä on erityisesti latvialainen Kuš, joka julkaisee ja levittää kokeellista sarjakuvaa englanniksi ympäri maailman. Sailamaan tärkeimpiä teoksia ovat Ollaan nätisti (2008), Paimen (2011) ja Mehiläispesä (2015). Omien teosten lisäksi Sailamaan tarinoita on julkaistu antologioissa sekä kotimaisissa että ulkomaisissa.
Peter Iwers
Iwersillä on kaksi tytärtä. Hän on maininnut musiikillisiksi vaikutteikseen Mike Porcaron, Geddy Leen ja John Myungin.
Tannenbergin taistelu (1410)
Myöhemmät vaikutukset
Tannenbergin taistelu nousi merkittävään asemaan nimenomaan puolalaisessa ajattelussa. Nykyisin maassa on esimerkiksi lukuisia taistelun mukaan nimettyjä kadunnimiä ja muistomerkkejä. Venäläiset halusivat muodostaa taistelusta slaavilaisen voiton juhlan ja sitä juhlittiinkin vuonna 1910. Tästä syystä Saksassa venäläisistä ensimmäisen maailmansodan aikana Masurian järvialueella saavutettu voitto haluttiin nimittää Tannenbergin taisteluksi.
Naantalin teatteri
Lista näytelmistä
134. 2019 Veteraani. Aimo Vuorinen, Teija Söderholm
132. 2019 Taivaantulet, Timo Parvela, Kari Väänänen, Teija Söderholm
130. 2019 Pääkallokiitäjät, Janne Mäkitalo, Valtteri Roiha
Siuntion pappila
Siuntion pappila (ruots. Sjundeå prästgård) on Siuntion seurakunnan historiallinen 1800-luvulla rakennettu pappila Uudellamaalla Kirkkojoen rannalla. Pappila sijaitsee saman nimisessä kylässä lähellä Siuntion kirkonkylää samalla paikalla, jossa se on sijainnut keskiajalta lähtien. Pappilalle johtaa puukujanne.
Naantalin teatteri
Lista näytelmistä
119. 2016 Prinssi ja kerjäläispoika, Mark Twain, Sirpa Kauppinen
113. 2014 Keinulauta, Timo Parvela, Teija Söderholm
110.  2013 Onnen maa, Markku Pölönen, Heikki Kujanpää, Teija Söderholm
104. 2012 Punahilkka, Simo Tamminen, Teija Söderholm, Emmi Hiivola
85. 2008 Uuno Turhapuro ja viimeinen tuomio, Pertti "Spede" Pasanen, Jari Hilska
82. 2007 Sodan ja rauhan runot, Mikko Kuitunen, Teija Söderholm
73. 2006 Peppi Pitkätossu, Astrid Lindgren, Teija Söderholm
68. 2005 Pikku Pietarin piha, Aapeli, Teija Söderholm
54. 2003  Tuhkimus, Irma Airisto, Teija Söderholm
48. 2002  Pessi ja Illusia, Yrjö Kokko/Teija Söderholm, Teija Söderholm
42. 2000  Kirpun matka maailman ääriin, Teija Söderholm, Teija Söderholm
41. 2000  Pekka Töpöhäntä ja Monnin Kopla, Gösta Knutsson, Mikko Kuitunen
29. 1994  Fedja-setä, kissa ja koira, Eduard Uspenski, Maili Suutari
26. 1992  Ruma Elsa, Ensio Rislakki, Maili Suutari
Ruotsin vaalijärjestelmä
Valtiopäivien vaalit
Ruotsin valtiopäivillä on 349 edustajapaikkaa, joista 310 valitaan 29 vaalipiiristä ja 39 valitaan tasauspaikkoina, joilla taataan puolueille valtakunnallisen suhteellisuuden tarkempi toteutuminen. Vaalipiirien paikkaluvut määräytyvät piirin asukasmäärän perusteella. Valtiopäivävaalien äänikynnys on valtakunnallisesta tuloksesta laskettava 4 %. Henkilökohtaiset äänet asettavat valtiopäivävaaleissa ehdokkaan ohi puoluelistan, jos ehdokas saa 8 % tai enemmän puolueen saamasta äänimäärästä.
Luettelo Kiinan hallinnollisista alueista väestötiheyden mukaan
thumb|480px|Kartta Kiinan hallinnollisista alueista väestötiheyden mukaan Tässä on luettelo Kiinan hallinnollisista alueista väestötiheyden mukaisessa suuruusjärjestyksessä. Taiwan ei ole mukana, vaikka virallisesti olisikin provinssi, sillä käytännössä se on eri valtio: Kiinan tasavalta.
Persoonan rakenteellinen dissosiaatioteoria
Persoonallisuus ja integraatio
Yksilön integratiivinen kapasiteetti vaihtelee, mutta sen ollessa alhainen kyky liittää raskaita, vastenmielisiä ja/tai traumaattisia kokemuksia osaksi persoonallisuutta ja henkilöhistoriaa vähenee tai estyy kokonaan ja syntyy persoonallisuuden rakenteellista dissosiaatiota. Integraatio onnistuessaan sisältää synteesin, realisaation ja presentifikaation. Traumaperäiset häiriöt ovat synteesin ja realisaation häiriöitä. Persoonallisuuden rakenteellinen dissosiaatio on traumatisoitumisen yhteydessä näiden biopsykologisten tilojen kesken syntyneitä jakolinjoja, persoonallisuuden jakautumista erilaisiin alkumuotoisiin osiin.
Traumateoria hoidon taustalla
Dissosiaatiohäiriöihin riittävästi perehtynyt psykiatri osaa erottaa häiriöt muista läheisesti niitä muistuttavista sairauksista ja ohjata oikean hoidon pariin. Oikean diagnoosin saaminen on kuitenkin tärkeää ja saattaa kestää vuosia ennen kuin ne tunnistetaan. Persoonallisuuden rakenteellisen dissosiaation ymmärtämisen kautta oireet ja hoito tulevat kuitenkin helpommiksi lähestyä. Varsinkin erotusdiagnostiikka skitsofrenian ja dissosiatiivisen identiteettihäiriön kohdalla on vaikeaa, jos ei merkittäviä päällekkäisiä oireita psykoosisairauksien kanssa, mutta kuitenkin selkeästi poikkeavaa kokonaistaudinkuvaa osaa erotella toisistaan. Tähän apuna voisi olla traumateorian eri tieteenaloja yhdistävä ymmärrys. Merkittävä panos yhdistävälle otteelle on Suomessa persoonallisuuden rakenteelliselle dissosiaatioteorialle syvempää pohjaa hahmotteleva traumatutkielma Katkennut totuus, tekijänä psykiatri Anssi Leikola.
Benjamin Thorne
Benjamin Gary Thorne (s. 19. maaliskuuta 1993) on kanadalainen kilpakävelijä, joka kilpailee 20 kilometrin kävelyssä.
Veikko Hursti
Tausta
Veikko Hursti palveli jatkosodassa vapaaehtoisena, opiskeli kuvataiteita ja musiikkia. Hän toimi sotien jälkeen mainospiirtäjänä ja akrobaattina sirkuksessa.
Siina Rinne
Elämä
Momman Siina syntyi vuonna 1859 Lauttakylässä renki Juho Matinpojan ja tämän vaimon Anna Elisabeth Tuomontyttären neljäntenä tyttärenä. Noin kymmeneen ikävuoteen saakka hänet tunnettiin ainoastaan nimellä Siina, kunnes perhe muutti Huhkolan kylän Savijoen torppaan ja alkoi käyttämään sitä myös sukunimenään. Torppaa oli aikaisemmin kutsuttu Momman torpaksi, jonka mukaan Momman Siina sai nykyisin tunnetuimman nimensä. Sukunimen Rinne hän otti käyttöön vuonna 1901. Momman Siina elätti itsensä talosta taloon kiertävänä kankurina vuodesta 1879 lähtien, jolloin uusi elinkeinolaki poisti rajoituksen käsityöammateista. Hän joutui luopumaan ammatistaan 1930-luvulle tultaessa sokeutumisen johdosta. Momman Siina oli poikkeuksellinen myös jo nuorena oppimansa luku- ja kirjoitustaidon ansiosta. Kirkonkirjojen mukaan hän osasi lukea jo ripille päästessään vuonna 1874. Tiedossa ei ole, mistä rengin tytär oli lukutaitonsa hankkinut.
Kaijanlampi (järvi Jyväskylässä)
Maantietoa
Lammen pinta-ala on 2,5 hehtaaria, se on 450 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 61 200 kuutiometriä. Sen keskisyvyys on 2,4 metriä ja suurin syvyys on 4,3 metriä. Sen rantaviivan pituus on 950 metriä.
Anders Ångström (fyysikko)
Elämä
Kiinnostuttuaan maamagnetismista, hän teki useita havaintoja magneettisuuden intensiteettiä ja erantoa koskien eri puolilla Ruotsia. Ångström teki myös tutkimuksia ollessaan vuodet 1851–1853 maailmanympäripurjehduksella ruotsalaisella Eugénie-fregatilla.
Ångström kuoli vuonna 1874. Kompensaatiopyrheliometrin kehittäjä Knut Ångström oli hänen poikansa ja meteorologi Anders Ångström pojanpoikansa.
Jokirinteen oppimiskeskus
Jokirinteen liikuntahalli
Koulussa on suuri 1500m² liikuntasali siirtokatsomoineen. Katsomon ollessa auki lattiapinta-ala täyttää kansallisen salibandykentän mitat, silloin katsojakapasiteetti on 600. Hallissa kotiottelunsa pelaa salibandyjoukkue Kirkkonummi Rangers. Liikuntasali voidaan myös kalustaa yli 1000 hengen juhlasaliksi.
Haihtuva muisti
Suorittimissa käytetään nopeana välimuistina staattista RAM-muistia (SRAM), jossa muistitieto talletetaan kiikkuun. Toteutustavan takia SRAM ei tarvitse virkistämistä, ja se voidaan suojata sähkökatkosta vastaan esimerkiksi paristovarmennuksen avulla. Muisti kuluttaa sähköä käytännössä vain muuttaessaan tilaansa, minkä takia yksi paristo voi riittää pariksikymmeneksi vuodeksi. SRAM vie mikropiiriltä enemmän piipinta-alaa kuin DRAM, mikä tekee siitä DRAMia kalliimman tuottaa.
Kännykkätelevisio
Historiaa
Ensimmäinen matkapuhelinmalli, jolla voitiin vastaanottaa analogista televisiosignaalia oli Toshiban toukokuun 2004 lopussa julkistama V401T-malli.
Sabino
Frame overo ja sabino
Sekä kuvioiden terminologia että tunnistaminen voivat tuottaa vaikeuksia kokeneillekin kasvattajille. Joissakin hevosroduissa kuten arabianhevosissa ja clydesdalenhevosissa sabinoa ei pidetä kirjavuutena, ja sabino voidaan näissä roduissa joskus luokitella päistäriköksi. Asioita mutkistaa entisestään se, että espanjankielisissä maissa termi "overo" viittaa hevosiin, joita muualla kutsutaan yleisesti sabinoiksi, ja Etelä-Amerikassa "sabino" tarkoittaa kärpäskimoa.
Gregorius XVI
Paavi Gregorius XVI, syntymänimeltään Bartolomeo Alberto Mauro Cappellari (18. syyskuuta 1765, Belluno – 1. kesäkuuta 1846, Rooma) toimi paavina vuosina 1831–1846.
Sabino
Päistärikkö, rabicano ja sabino
Päistärikkö hevonen ei ole sabino eikä kimo; termi viittaa kuvioon, jossa rungon peitinkarvaan on sekoittunut tasaisesti valkoisia karvoja. Päässä ja jaloissa on vain yksittäisiä valkoisia karvoja ja merkkejä on vähän tai ei yhtään. Sabinon tärkein piirre ovat pään ja jalkojen valkoiset merkit, joiden reunoilla on usein sekakarvaa. Kun samalla yksilöllä on sekä päistärikkö- että sabinokuvio, voi olla vaikea erottaa johtuuko päistärkarva sabino- vai päistärikkökuviosta — etenkin jos sabinon merkit valkaisevat kokonaan päistärikön tunnusomaiset tummat jalat ja pään.
Kimo ja sabino
Kimot hevoset käyvät läpi harmaantumisvaiheen, joka alkaa pian varsan synnyttyä. Nuorilla kimoilla on usein harmaanvaaleaa ja värillistä karvaa sekaisin, minkä voi sekoittaa päistärikkökuvioon. Vuosien myötä kimot muuttuvat valkoisemmiksi ja valkoisemmiksi, ja suurin osa niistä menettää lopulta alkuperäisen pohjavärinsä kokonaan tai melkein kokonaan. Sabinokuviot sen sijaan ovat pysyviä, ja vaikka joissakin tapauksissa kuvio voi hieman muuttua, silmiinpistävät värin muutokset eivät liity sabinotyyppisiin kuvioihin. Jos yksilö kantaa sekä sabino- että kimogeeniä, sabinokirjavuus näkyy sen pohjavärissä nuorena kunnes karvoitus lopulta muuttuu valkoiseksi. Kun hevonen on kimoutunut, on kuitenkin mahdollista nähdä alkuperäisten kuvioiden vaaleanpunainen iho jos hevonen kastellaan tai klipataan.
"Maksimaalinen" sabino
Eri perinnöllisyystutkijoiden ja sabinokuviota mainostavien järjestöjen käyttämässä terminologiassa on eroja. Jotkut tutkijat (kuten Phillip Sponenberg) käyttävät termiä "maksimaalinen sabino" (maximum sabino) "sabinonvalkoisen" (sabino-white) sijaan kuvaamaan hevosia, jotka ovat yli 90-prosenttisesti valkoisia. Sabinokuviota ajavien ryhmittymien määritelmä on väljempi: Sabino Arabian Horse Registry määrittelee "maksimaalisen sabinon" olevan yli puoliksi valkoinen.
Raimo Kauppinen
Raimo Kalevi Kauppinen (17. huhtikuuta 1936 – 22. joulukuuta 2001) oli suomalainen jalkapalloilija.
Välihyökkääjänä ja tukimiehenä pelannut Kauppinen edusti urallaan Joensuun Palloseuraa 1958–1959, Helsingin Jalkapalloklubia 1960–1968 ja 1971 sekä Kiffeniä 1969–1970. Hän voitti HJK:ssa Suomen mestaruuden 1964 ja Suomen Cupin 1966. Kaikkiaan Kauppinen pelasi kymmenen kauden aikana 135 pääsarjatason ottelua, joissa hän teki 15 maalia. Vuonna 1966 Kauppinen pelasi maajoukkueessa yhden A-maaottelun.
Tekolampi (Jyväskylä)
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) se kuuluu. Lammen vedenpinnan korkeus on 173 metriä mpy.
Tornitalo
thumb|250px|Asuintornitaloryhmä [[Hongkongissa.]] thumb|250px|[[Cirrus (tornitalo)|Cirrus eli Vuosaaren tornitalo Helsingissä on ollut vuosina 2006-2013 Suomen korkein tornitalo.]] Tornitalo on korkea talo, jolla on useimmiten enemmän korkeutta kuin leveyttä. Tornitalolle ei ole olemassa mitään täsmällistä määritelmää, mutta usein tornitaloiksi kuitenkin määritellään ne rakennukset, joissa on vähintään 12 kerrosta tai korkeutta vähintään 35 metriä. Emporiksen määritelmän mukaan yli 100 metriä korkeita rakennuksia nimitetään pilvenpiirtäjiksi.
Suomessa kuten muissa Pohjoismaissa tornitaloksi luokitellaan pääsääntöisesti rakennus, jossa on vähintään 12 kerrosta tai korkeutta yli 35 metriä. Vuonna 2005 tornitaloja oli Suomessa noin 50, ja tuolloin korkein oli vuonna 2006 Helsingin Vuosaareen valmistunut Cirrus eli Vuosaaren tornitalo, jossa on 26 kerrosta ja korkeutta 87,5 metriä. Vuonna 2015 Suomen korkein tornitalo on Tampereella sijaitseva Hotelli Torni Tampere, jonka korkeus on 88,5 metriä ja jossa on 25 kerrosta. Helsinkiin on rakenteilla tai suunnitteilla vielä korkeampiakin rakennuksia. SRV rakentaa Helsingin Kalasatamaan Redi-tornitaloalueen, jonka korkein rakennus tulee olemaan 131,7 metriä korkea. Helsingin Keski-Pasilaan puolestaan suunnitellaan 156-metristä tornitaloa.
Andrea Leadsom
Vuonna 2021 Leadsom lyötiin Brittiläisen imperiumin ritarikunnan ritarikomentajaksi (DBE).
Havukoski
Historia
Myllykosken alueen Hanabölenkoskella on ollut vesimylly jo 1500-luvulla, ja sen seuraksi rakennettiin 1700-luvulla saha, pato ja padon päälle silta. Saha ja mylly vaurastuttivat kylää. 1800-luvun puolivälissä Anders Lorenz Munsterhjelm purki myllyn ja rakennutti samalle paikalle uuden ratasmyllyn, jossa oli tukeva graniittiperustus. Ernst Söderling, joka myöhemmin perusti Tikkurilan Veininmyllyn, hankki vuonna 1919 myllylle sähkögeneraattorin, joka toi valoa kylän taloille. Kolme vuotta myöhemmin Hanabölen kylä liittyi yleiseen sähköverkkoon. Viljaa voitiin jauhaa myllyssä ympäri vuoden, ja sen käyttö lopetettiin vasta vuonna 1949. Laitteisto myytiin ja mylly jäi toimettomaksi, kun jatkosodan jälkeisen yhteiskunnallisen muutoksen takia tavarat alettiin ostaa valmiina kaupasta. Rekolan vapaapalokunta purki huonokuntoisen myllyn vuonna 1980. Myllyn ja sahan alue on kuitenkin suojeltu muinaismuistolailla. pienoiskuva|Myllysilta sortui vuonna 1956, ja se korvattiin uudella 2000-luvulla. Vanhasta sillasta säilyivät kiviset päädyt. Alueella ollut tila sai 1900-luvulla nimekseen Havukoski, ja sen mukaan koko nykyinen kaupunginosa on saanut nimensä. Alkuperäinen tila on yhä sitä hallitsevan suvun käytössä, ja rakennukset piha-alueen puita myöten on suojeltu asemakaavalla. Havukosken kaupunginosan nykyisistä asunnoista ja muista rakennuksista suuri osa sijaitsee Havukosken tilan mailla.
Paluuta ei ole
Paluuta ei ole (The High and the Mighty) on yhdysvaltalainen elokuva vuodelta 1954. Elokuva sijoittuu reittilentokoneeseen joka on matkalla Honolulusta San Franciscoon. Sille myönnettiin Parhaan musiikin Oscar-palkinto, ja oli lisäksi viiden muun Oscarin ehdokkaana.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Kərki
Nahitševanin ja Armenian välinen raja on suljettu sopimattoman konfliktin vuoksi. Kərkiin on helppo saapua Armenian pääkaupungista Jerevanista. Azerbaidžanin pääkaupungista Bakusta on matkaa Kərkiin 470 kilometriä.
Letopolites
Letopolites, egyptiläisittäin Khepesh , oli muinaisen Egyptin nomos eli maakunta tai hallintopiiri. Se sijaitsi Ala-Egyptissä ja oli numeroltaan kyseisen alueen toinen nomos.
Historia
Nomos on yksi Ala-Egyptin kahdeksasta vanhimmasta tunnetusta nomoksesta. Nomos tunnetaan Ptolemaios II Filadelfoksen aikaisesta tuloverotusta käsittelevästä papyruksesta (Papyrus Revenue Laws, Rev. pap.). Antiikin ajan kirjailijoista nomoksen mainitsevat Strabon, Plinius vanhempi ja Klaudios Ptolemaios. Se tunnetaan myös nomoksen lyömistä roomalaisaikaisista rahoista.
Isosimppu
Levinneisyys
Isosimppu elää Pohjois-Atlantin molemmilla rannikoilla ja myös siihen rajoittuvilla Jäämeren rannoilla sekä Itämeressä. Euroopassa levinneisyys ulottuu Biskajanlahdelta Huippuvuorille ja Vienanmereen ja Novaja Zemljalle, Amerikassa New Yorkista Grönlantiin ja Hudsoninlahdelle.
Manuela Levorato
Levorato osallistui viisiin MM-kilpailuihin ja eteni välieriin 200 metrillä Sevillassa 1999 sekä 100 ja 200 metrillä Edmontonissa 2001. Hän voitti vuosina 1998–2011 yhteensä 15 Italian mestaruutta, joista 5 ulkoradoilla ja 10 sisäradoilla.
Henkilökohtaiset ennätykset
Lähde:
Dimedoni
Ominaisuudet
left|thumb|250px|Dimedonin keto- ja enolimuodot Dimedoni on huoneenlämpötilassa valkoista tai keltaista kiteistä ainetta. Yhdiste liukenee hieman veteen ja liukoisuus on suurempi lämpimään kuin viileään veteen. Lisäksi se liukenee moniin orgaanisiin liuottimiin kuten etanoliin, etikkahappoon, kloroformiin ja bentseeniin. Dimedonin vesiliuoksest hapettuvat hitaasti ilman hapen ja valon vaikutuksesta. Dimedoni on heikko happo ja sen pKa-arvo on 5,15. thumb|left|250px|Kiteisenä dimedoni esiintyy vetysitoutuneina enoliketjuina Muiden 1,3-dikarbonyyliyhdisteiden tavoin dimedonilla esiintyy keto-enolitautomeriaa ja enolimuotoa stabilisoi resonanssi. Kloroformiliuoksessa noin 66 % dimedonimolekyyleistä esiintyy diketonina ja noin 33 % enolina. Kloroformi liuoksessa yhdiste esiintyy osittain dimeereinä, jotka ovat linkittyneet toisiinsa vetysidoksin. Kiinteänä yhdiste esiintyy enolina niin kutsutussa kirjekuorikonformaatiossa ja molekyylit ovat linkittyneet toisiinsa vetysidoksin ketjuksi.
Paraguayn maantiede
Joet
Kaakkoisrajalla virtaa Paranájoki, jossa on suuri Itaipun pato, jonka Paraguay jakaa Brasilian kanssa. Se on tällä hetkellä maailman suurin vesivoimalaitos ja se tuottaa 95 % Paraguayn ja noin 25 % Brasilian kuluttamasta sähköstä.
Ilmasto
Ascuncionissa vuoden lämpimin kuukausi on tammikuu, jolloin keskimääräinen ylin lämpötila on 33,5 astetta. Kylmimmän kuukauden eli heinäkuun keskimääräinen alin on 13,1 astetta.
Mahmud Ahmadinežad
Poliittinen ura
Ahmadinežad vieraili maaliskuun 2008 alussa ensimmäisenä Iranin presidenttinä sitten vuoden 1979 vallankumouksen naapurimaassa Irakissa, jossa Yhdysvallat syrjäytti maan entisen baathistijohtaja Saddam Husseinin ja valtaan nousivat Iranissakin enemmistönä olevat šiiat. Hän tapasi sekä presidentti Jalal Talabanin että pääministeri Nuri al-Malikin.
Vartiomoottorivene
VMV 1 ja VMV-2
Kaksi alusta tilattiin 25. tammikuuta 1930 Wald. Tefken agentuuriliikkeeltä, joka välitti tilauksen Abeking & Rasmussenin telakalle Bremeniin. Veneiden voimanlähteenä olivat Maybach V-12 -moottorit. Veneet valmistuivat 15. kesäkuuta 1930.
VMV 101 – VMV 104
Nämä saksalaista alkuperää olevat veneet toimivat Laatokalla 1943–1944. Veneet oli hankittu Laatokalla 1942 toimineelta Einsatzstab Fähre Ostilta. Veneet olivat 10 tonnia painavia, niiden nopeus oli seitsemän solmua ja ne oli aseistettu 57 mm:n ja 20 mm:n tykeillä. Ne luovutettiin Neuvostoliitolle syksyllä 1944.
Vartiomoottoriveneet sodassa
Jatkosodassa veneiden tärkeimpiä tehtäviä olivat sukellusveneiden torjunta ja suurempien alusten suojaaminen. Veneet ottivat osaa Somerin ja Bengtskärin taisteluihin. Sodan aikana menetettiin viisi vartiomoottorivenettä, joista kaikki vuoden 1944 aikana. Kaksi upposi Helsingin pommituksissa, yksi pommituksissa Koivistolla ja kaksi saksalaisten hyökkäyksessä Suursaarelle.
Oxford-AstraZenecan COVID-19-rokote
Rokotteen turvallisuusprofiili on hyvä, ja haittavaikutukset, kuten pistoskohdan kipu, päänsärky ja pahoinvointi, häviävät yleensä muutamassa päivässä. Harvemmin voi esiintyä anafylaksiaa (Yhdistyneen kuningaskunnan lääkkeiden ja terveydenhuollon tuotteiden sääntelyvirastolla (MHRA) on 268 raporttia noin 21,2 miljoonasta rokotuksesta 14. huhtikuuta 2021 mennessä). Hyvin harvinaisissa tapauksissa (noin 1 henkilö 100 000:sta) rokotteeseen on yhdistetty suurentunut veritulppariski yhdessä verihiutaleiden alhaisen tason kanssa.[27][28][29] Euroopan lääkeviraston mukaan 4. huhtikuuta 2021 mennessä 222 veritulppatapausta on raportoitu Euroopan talousalueelta ja Yhdistyneestä kuningaskunnasta, jossa noin 34 miljoonaa ihmistä on saanut rokotteen.
Tert-butanoli
Tert-butanolin olomuoto on ympäristön lämpötilasta riippuen joko kiteistä jauhetta tai väritöntä nestettä. Tert-butanolin moolimassa on 74,1 g/mol, kiehumispiste 83 °C, sulamispiste 25 °C, tiheys 0,80 g/cm3 (vesi = 1,0 g/cm3), leimahduspiste 11 °C, itsesyttymislämpötila 470 °C ja CAS-numero 75-65-0.
Claudia Sheinbaum
Sheinbaum suoritti ympäristötieteiden maisterintutkinnon Universidad Nacional Autónoma de Méxicossa (UNAM) ja väitteli UC Berkeleyssä. Hän palasi töihin UNAMiin, ja osallistui IPCC:n ilmastoraporttien kirjoittamiseen.
Sheinbaumilla on taustaa vasemmistolaisessa politiikassa. Kun Andrés Manuel López Obrador johti Méxicoa 2000-luvun alussa, hän nimitti Sheinbaumin ympäristöasioiden apulaiskaupunginjohtajaksi. Siitä hän nousi yhden Mexicon suurimmista osista, Tlalpanin johtoon.
Gaute Heivoll
Heivoll syntyi ja vietti lapsuutensa pienessä Finslandin kylässä, joka sijaitsee noin 30 kilometrin päässä läänin pääkaupungista Kristiansandista. Hän opiskeli oikeustieteitä Oslon yliopistossa, psykologiaa Bergenin yliopistossa ja suoritti kirjailijaopintoja Telemark – Bø:n korkeakoulussa. Hän työskenteli lyhyen aikaa myös opettajana.
Italia yleisurheilun maailmanmestaruuskilpailuissa
Italian ainoat kaksinkertaiset maailmanmestarit ovat vuosina 1987 ja 1991 miesten 20 kilometrin kävelyn voittanut Maurizio Damilano ja naisten pituushypyn vuosien 1995 ja 2001 ykkönen Fiona May. Muut kultamitalistit ovat 10 000 metrin juoksun vuonna 1983 voittanut Alberto Cova, vuoden 1987 kotikisoissa 3 000 metrin estejuoksun voittanut Francesco Panetta, 20 kilometrin kävelyn vuonna 1995 voittanut Michele Didoni, vuonna 1997 10 kilometrillä voittoon kävellyt Annarita Sidoti, vuoden 1999 mestarit Fabrizio Mori (400 metrin aitajuoksu) ja venäläiskävelijän pari vuotta kisojen jälkeen tapahtuneen hylkäyksen seurauksena kultamitalin saanut Ivano Brugnetti (50 kilometrin kävely), vuonna 2003 seiväshypyn voittanut Giuseppe Gibilisco sekä 35 kilometrin kävelyn vuonna 2022 voittanut Massimo Stano. Eniten mitaleja, neljä kappaletta, on Fiona Maylla.
Asmalampi (järvi Jyväskylässä)
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) se kuuluu. Lammen vedenpinnan korkeus on 128,7 metriä mpy.
Step by Step (New Kids on the Blockin albumi)
Step by Step on New Kids on the Blockin albumi vuodelta 1990. Se on yhtyeen kaupallisesti menestynein albumi.
Kappaleessa ”Step by Step” on ensimmäistä kertaa mukana jousisoittimia. ”Happy Birthay” on Jonathan Knightin laulama kappale. Hän toimi ensimmäistä kertaa laulusolistina.
Tyylillisesti albumi on hyvin paljon edeltäjänsä Hangin’ Toughin kaltainen. Vuonna 1991 julkaistulla kokoelmalla/remix-albumilla No More Games/The Remix Album on mukana neljä uudelleenmiksattua Step by Stepin kappaletta, jotka ovat tyyliltään house- ja hip hop -musiikkia. Kappaleiden uudelleenmiksauksesta vastasi suurimmaksi osaksi C+C Music Factory -yhtye.
Kappaleet
Kaikki kappaleet säveltänyt ja sanoittanut Maurice Starr, ellei toisin mainita.
Valtter Laaksonen
Suomessa Laaksonen on edustanut Vaasan Palloseuraa ja FC Interä, jossa hän pelasi 74 Veikkausliiga-ottelua ja teki 18 maalia vuosina 2001–2007. Liigadebyyttinsä hän teki 19. elokuuta 2001 HJK:n ja Interin välisessä ottelussa. Interin lisäksi Laaksonen pelasi Interin reservijoukkueena toimineessa naantalilaisessa VG-62:ssa 59 ottelun verran.
Pöytätennis kesäolympialaisissa 2020 – miesten joukkuepeli
Miesten pöytätenniksen joukkuepeli Tokion 2020 kesäolympialaisissa pelataan 1.–6. elokuuta Tokyo Metropolitan Gymnasiumissa. Turnaukseen osallistuu 16 joukkuetta.
Processing
Processingia käytetään etenkin ohjelmoinnin alkeiden opettamisessa. Visuaalisuutensa ja yksinkertaisuuteensa vuoksi se on saavuttanut nopeasti suosiota.
Reimarla
Reimarla on osa-alue Pitäjänmäen kaupunginosassa Länsi-Helsingissä. Reimarlassa on pääosin 1940–1970-luvuilla rakennettuja kerrostaloja sekä pientaloja. Siellä asuu noin viisi tuhatta asukasta. Alue rajoittuu etelässä vilkkaisiin Kaupin- ja Pitäjänmäentiehen, joiden toisella puolella on Pitäjänmäen yritysalue tai alueen länsipäässä Espoon Vermo. Lännessä raja naapurikaupunkiin kuuluvaan Mäkkylään kulkee Mäkkylän asemalta pohjoiseen Kehä I:lle (Mestarintie, seututie 101).
Henrikintien vieressä Jyrkinkallion kentällä on Matti Peltokankaan vuonna 2000 paljastettu kiviveistos Juhlapöytä.
Carsten Jensen
Carsten Jensen (s. 24. heinäkuuta 1952 Marstal, Ærø) on tanskalainen kirjailija, journalisti ja yhteiskuntakriitikko. thumb|Carsten Jensen vuonna 2010. Jensen valmistui Kööpenhaminan yliopistosta kirjallisuustieteen maisteriksi vuonna 1981. Hän tuli 80-luvulla tunnetuksi Politiken-lehdessä julkaistuista yhteiskuntakriittisistä esseistään, artikkeleistaan ja reportaaseistaan. Hän on työskennellyt myös lukuisissa muissa tanskalaisissa lehdissä. Vuosina 1985-1990 hän toimi Fredag-aikakauslehden päätoimittajana.
DVB-H
DVB Technical Module hyväksyi DVB-H-standardin helmikuussa 2004. Tekniikalla tehtiin useita kokeiluja 2000-luvun aikana. Kun hollantilainen KPN ilmoitti lopettavansa lähetyksensä kesäkuussa 2011, oli Suomi ainoa maa jossa DVB-H-mobiili-tv-verkkoa edelleen ylläpidetään. Syyskuussa 2011 valtioneuvosto antoi Digitalle luvan luopua DVB-H-lähetyksistä. Digita sulki DVB-H-mobiili-tv-verkon kokonaan 5.3.2012.
Tekniikka
DVB-H käyttää broadcast-verkkoa, joka tarkoittaa sitä, että kaikkiin vastaanottimiin lähetetään yhdestä tai useammasta lähteestä täysin samaa signaalia. Radiotaajuuksilla riittää kaistaa niin monelle vastaanottajalle kuin solun peittoalueella vain on. Tämä on ratkaiseva ero matkapuhelinverkkojen GPRS ja UMTS tai uudempien tiedonsiirtoon, jossa jokainen päätelaite kuluttaa lähetyksen verran kaistaa päästä päähän.
Päätelaitteet
Ensimmäisten päätelaitteiden joukossa on Nokia 7700 (ei julkistettu kaupallisena) ja Nokia 7710, joihin DVB-H-viritin (Streamer SU-6/SU-22) liitetään erikseen takakannen paikalle; tosin Streamer ei ollut kaupallinen tuote. Myöhemmin julkistetuissa Nseries-tuotteissa Nokia N92 ja Nokia N77 on jo integroitu viritin. Nämä olivat ainoat Suomessa vuoden 2007 lopussa saatavilla olevat DVB-H:ta tukevat laitteet. Syyskuussa 2008 julkaistu Nokia N96 sisältää myös integroidun virittimen. Dongle (Nokia SU-33W)lisälaitteen avulla myös N73, E75, N79 ja N85 ovat DVB-H vastaanottimia.
Rafik Zekhnini
Rafik Zekhnini (s. 12. tammikuuta 1998 Skien) on marokkolaisia sukujuuria omaava norjalainen jalkapalloilija, joka edustaa Italian Serie A:ssa pelaavaa Fiorentinaa. Oikeajalkainen Zekhnini on pelipaikaltaan laitahyökkääjä.
Seurajoukkueura
Zekhnini nousi Odds BK:n Tippeligaenissa pelaavaan edustusjoukkueeseen kaudeksi 2015 ja hän tekikin pääsarjadebyyttinsä saman vuoden heinäkuussa. Elokuussa 2015 Zekhnini pelasi erittäin hyvin Eurooppa-liigan karsintaottelussa Borussia Dortmundia vastaan ja näin monet suurseurat, mukaan lukien Manchester United, kiinnostuivat hänestä. Vuonna 2017 hän siirtyi italialaisseura Fiorentinaan.
Nokuku
Nokuku on austronesialainen kieli, jota puhutaan Vanuatussa, Tyynellä valtamerellä. Kieltä puhuu äidinkielenään noin 160 ihmistä (1981). Nokuku kuuluu malaijilais-polynesialaisten kielten kieliryhmään. Maantieteellisesti Pohjois-Vanuatun kieliin, jota puhutaan Espiritu Santolla.
Johannes Thingnes Bø
Arvokilpailut
Pyeongchangin olympialaisissa 2018 Bø voitti kultaa normaalimatkalla kahdesta sakkominuutista huolimatta. Hän hiihti kolmannen osuuden Norjan hopeajoukkueissa sekä miesten viestissä että sekaviestissä. Östersundin MM-kilpailuissa 2019 hän voitti kultaa pikakilpailussa, viestissä, sekaviestissä ja ensimmäistä kertaa arvokisaohjelmassa olleessa sekapariviestissä sekä hopeaa takaa-ajossa. Normaalimatkalla hän sijoittui yhdeksänneksi. Yhteislähdössä Bø oli vielä ennen viimeistä ampumapaikkaa voittotaistelussa mukana, mutta ampui kaikki viisi laukausta ohi ja putosi 13:nneksi.
Maailmancup
Kaudella 2019–2020 Bø voitti Östersundin pikakilpailun, Hochfilzenin pikakilpailun ja takaa-ajon sekä Le Grand-Bornandin takaa-ajon ja yhteislähdön. Pokljukassa hän voitti normaalimatkan ja oli yhteislähdössä kolmas. Nové Městossa hän voitti pikakilpailun ja yhteislähdön. Kontiolahdella hän voitti pikakilpailun. Hän voitti maailmancupin kokonaiskilpailun kahden pisteen erolla Martin Fourcadeen Hän voitti myös yhteislähtöcupin sekä sijoittui normaalimatkan cupissa toiseksi, pikamatkan cupissa kolmanneksi ja takaa-ajocupissa neljänneksi.
Max Kruse
Maximilian "Max" Kruse (s. 19. maaliskuuta 1988 Reinbek) on saksalainen jalkapalloilija, joka edustaa Bundesliigassa pelaavaa Werder Bremeniä. Hän on pelipaikaltaan hyökkääjä. Kruse kuuluu myös Saksan jalkapallomaajoukkueeseen.
Danganronpa
Pelaaminen
Deadly Life-osio alkaa kun joku oppilaista löydetään murhattuna. Osion ideana on tutkia tapahtunutta murhaa sekä etsiä todisteita ja johtolankoja tulevaan Class Trial-osioon.
Tor-Magnus Enari
Tor-Magnus Enari (8. lokakuuta 1928 Turku – 6. lokakuuta 1999 Helsinki) oli suomalainen kemisti ja Valtion teknillisen tutkimuslaitoksen (VTT) professori. Hän johti VTT:n biotekniikan laboratoriota, jossa sovellettiin geenitekniikkaa jo hyvin varhaisessa vaiheessa.
Kate Bush
Lapsuus
Lapsena Cathyksi kutsutun Catherinen isoveli Paddy harrasti viulunsoittoa, ja joku ehdotti, että tyttö voisi säestää veljeään pianolla. Niinpä isä-Bush opetti tyttärelleen C-sävelasteikon. Kate on sittemmin kertonut keksineensä musiikin juuri tuona päivänä. Kymmenvuotias Cathy ryhtyi harjoittelemaan päivittäin urkuharmonilla ja pianolla. Hän alkoi myös säveltää lyhyitä sävelmiä.
Kate, joka oli mielestään kasvanut ulos lapsuusvuosien lempinimestään, kävi keskikoulun Bexleyssä sijainneessa St. Joseph’sin katolisessa luostarikoulussa. Siellä kaikkien oppilaiden tuli valita itselleen jokin soitin musiikkitunteja varten. Piano ei käynyt, joten Kate valitsi viulun. Kouluopetuksen lisäksi vanhemmat järjestivät hänelle soittotunteja. Jonkin verran arvostelumenestystä runoilijana saavuttaneen isoveljensä John Bushin innoittamana Kate alkoi itsekin kirjoittaa runoja ja sai niitä myös julkaistua koulun lehdessä. Hänen tekemiään lauluja opettajat eivät kuitenkaan uskoneet hänen omikseen, ja vanhempien täytyi vakuuttaa heidät asiasta. Luonnollisena jatkeena runojen kirjoittamiselle Kate alkoi yhdistellä niitä sävelmiinsä. Samaan aikaan hän ammensi jatkuvasti vaikutteita veljiensä musiikki- ja jossain määrin myös kirjallisuusmausta. Klassisen musiikin säveltäjistä hänen suosikkeihinsa lukeutuivat muun muassa Frédéric Chopin, Erik Satie ja Jean Sibelius.
Never for Ever
Never for Everillä esiintyivät jälleen KT Bush Bandin jäsenet sekä Paddy Bush, joka soitti albumilla sitarin ja mandoliinin lisäksi monia vanhoja ja erikoisia soittimia, kuten sahaa, balalaikkaa ja kotoa. Aiemmilla kiertueilla kehitetyn esitysmuodon Bush halusi siirtää musiikkivideoihin.
The Dreaming
Vuonna 1982 julkaistiin albumi The Dreaming, josta lähtien Bush on tuottanut kaikki levynsä kokonaan itse. Äänityksiä tehtiin Townhouse Studioilla, Bushin farmistudiolla ja Abbey Roadilla. Nauhoituksia leimasi erittäin kokeellinen ilmapiiri. Niissä käytettiin hyväksi muun muassa kuusimetrisistä rautaputkista saatuja ääniä sekä studion kellarissa sijainnutta uima-allasta, jonka samean veden ansiosta saatiin aikaan halutun kaltainen kaiku. Kappale ”Night of the Swallow” nauhoitettiin Irlannissa. Levyn myötä Fairlight CMI -syntetisaattori-sämplerillä tuotetuista äänistä muodostui Kate Bushin musiikin tavaramerkki.
Hounds of Love
”Running Up That Hill” osoittautui siihen mennessä Bushin menestyneimmäksi singleksi ”Wuthering Heightsin” jälkeen. Myös albumi menestyi erinomaisesti ja kohosi Britannian listan ykkössijalle. Levyn julkistamistilaisuudessa Del Palmer ja Kate Bush esiintyivät ensimmäisen kerran pariskuntana, vaikka heidän suhteensa oli ollut tiedossa jo vuosia. Yhdysvalloissa Hounds of Love kohosi Bushin levyistä ensimmäisenä Billboardin listalla Top 40:een ja saavutti parhaimmillaan 30. sijan. Saman teki ”Running Up That Hill” singlelistalla. Myös ”Cloudbusting” julkaistiin singlenä, ja sitä varten tehtiin kunnianhimoinen musiikkivideo, jonka pääosia esittivät Donald Sutherland Wilhelm Reichina sekä Kate Bush tämän pojan roolissa.
Hounds of Loven menestyksen innoittamana EMI suostutteli Bushin hyväksymään The Whole Story -nimisen kokoelman julkaisun. Vuonna 1986 ilmestynyt levy myi Britanniassa lopulta nelinkertaista platinaa eli yli 1,2 miljoonaa kappaletta. Kokoelmalevyn suosion vanavedessä Bush sai helmikuussa 1987 parhaan naissooloartistin Brit Award -palkinnon.
Slayer of Gods
Slayer of Gods on suomalaisen Brymirin toinen albumi, joka julkaistiin vuonna 2016.
Kate Bush
Aerial
Musiikkilehtien kriitikot suhtautuivat Aerialiin pääosin erittäin myönteisesti, ja Britannian albumilistalla se kohosi parhaimmillaan kolmannelle sijalle. Suomessa sitä on myyty kultalevyyn ja Britanniassa platinaan oikeuttava määrä. Ennen albumin julkaisemista John Mendelssohn ehti kirjoittaa romaanin Waiting for Kate Bush, jonka alkusivuilla tarinan päähenkilö lupaa olla hyppäämättä korkean rakennuksen katolta, jos hänelle vakuutetaan, että Kate Bushilta ilmestyy uusi levy puolen vuoden kuluessa. Bushin omaleimainen ylärekisterilaulanta saa romaanissa ansaitsemaansa huomiota, sillä eräs kirjan hahmoista kuvailee sitä ”juuri heliumia sisäänhengittäneen yhdeksänvuotiaan ääneksi”.
Musiikkityyli
Melody Maker -lehdelle 1977 antamassaan haastattelussa Bush paljasti, että miesartistit olivat vaikuttaneet häneen naisia enemmän. Hän sanoi: ”Jokainen nainen, jonka näet pianon ääressä, on joko Lynsey de Paul tai Carole King. Ja useimmiten miesten tekemä musiikki – ei kaikki mutta se hyvä aines – todella käy päällesi. Se tosiaan asettaa kuulijan selkä seinää vasten, ja juuri sillä tavalla haluan tehdä. Haluaisin musiikkini saavan kuulijan pois tolaltaan. Monetkaan naiset eivät onnistu siinä.”
Merkitys
Yhtyeistä muun muassa OutKast ja Muse ovat nimenneet Bushin yhdeksi inspiraation lähteistään. Hänen musiikkinsa on niin ikään jättänyt jälkensä Sarah McLachlanin, Loreena McKennittin ja Sinéad O’Connorin tuotantoon.
Nazanin Aghakhani
Aghakhani on toiminut Tukholman kuninkaallisen oopperan apulaiskapellimestarina, johtanut monia pohjoismaisia ja itävaltalaisia kokoonpanoja, ohjannut nuoriso-orkestereita ja esittänyt omia sävellyksiään eri puolilla Eurooppaa. Musica nova Helsinki -festivaaleilla Aghakhani on esiintynyt 2007, 2008 ja 2009.
Salzburgin musiikkijuhlilla Aghakhani toimi Mozartin Don Giovanni -oopperan apulaiskapellimestarina. Vuonna 2008 hän kantaesitti nuorten säveltäjien teoksia Wien Modern tapahtumassa ja istui Ung Nordisk Musik Festivalin tuomaristossa.
Tuukka Tomperi
Aiheesta muualla
Tuukka Tomperin kotisivu
Sukupuolisensitiivinen kasvatus
Sukupuolisensitiivisen kasvatuksen haasteita
Syntymästään asti lapsia ohjataan biologista sukupuoltaan stereotyyppisesti vastaavaan toimintaan. Ohjaaminen voi tulla esille myös pukeutumisessa. Lapsia ohjataan erilaisiin leikkeihin ja stereotyyppiset ajatukset voivat laajentua koskemaan jopa adjektiiveja, joilla lapsia kuvaillaan. Sukupuolittaminen jatkuu päiväkodissa ja peruskoulussa. Jo pienillä päiväkoti-ikäisillä on selkeä käsitys miehen ja naisen töistä. Perinteisiin sukupuolirooleihin ohjaaminen voi olla sekä tiedostettua että tiedostamatonta. Kun kasvattajilla on tarvittavat tiedot ja taidot tasa-arvoisesta kasvattamisesta, lisäävät he samalla vanhempienkin tietoisuutta asiasta. Näin sukupuolisensitiivinen kasvatus saadaan koskemaan päiväkodin ja koulun lisäksi myös kotia.
Lampuoti
Keskiaika
Lampuotien maksamilla veroilla oli usein suuri merkitys niiden omistajien taloudelle. On arvioitu, että tavallinen verotalonpoika maksoi keskiajan lopulla kuninkaalle ja kirkolle keskimäärin 10–15 prosenttia tuloistaan, mutta samaan aikaan lampuotien vuokra, joka oli samalla myös vero, nousi 30–50 prosenttiin tilan tuloista. Myöhemmin tosin lampuoti voitiin velvoittaa huolehtimaan myös tilan veroista, mikäli tila oli ns. veroon pantua maata.
XTC (Lukas Leonin kappale)
”XTC” on suomalaisen rap-artistin Lukas Leonin kappale, jolla vierailee Cheek ja Etta. Se julkaistiin Lukas Leonin debyyttialbumilla Simba. Kappaleen on kirjoittanut Lukas Leon, Etta, Cheek, Jimi Pääkallo, Jurek ja Samuel Kovanko. Sen on tuottanut Jurek ja Samuel Kovanko.
Sudanin sisällissota
Osama bin Laden ja Al Qaida sekaantuivat sisällissotaan 1990-luvun alussa.
Pieni Ilmojärvi
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ilmojärvien valuma-alueeseen (14.233) se kuuluu. Järven vedenpinnan korkeus on 78,8 metriä mpy.
Hey Brother
"Hey Brother" on ruotsalaisen DJ:n, Aviciin lokakuussa 2013 julkaistu kappale. Se julkaistiin kolmantena singlenä hänen syyskuussa 2013 julkaistulta True-albumiltaan. Kappaleessa laulaa Dan Tyminski.
Gabriel Erik von Haartman
Elämä
Haartman sai vuonna 1782 viran Turun kaupunginlääkärinä, ja seuraavana vuonna hänet nimitettiin Turun akatemiaan anatomian, kirurgian ja obstetriikan professoriksi. Vuonna 1789 hän siirtyi lääketieteen professoriksi. Syksyllä 1808 Haartman nimettiin akatemian rehtoriksi. Venäjän valloitettua maan Suomen sodassa Haartman aktivoitui myös valtakunnanpolitiikassa.
Aiheesta muualla
pienoiskuva|Suvun aatelisvaakuna
Josef Hofmann
Hofmann kärsi alkoholiongelmasta jo 1930-luvun alkupuolella, mutta Rudolf Serkin ja nuori Glenn Gould muistelivat sittemmin maagisia vaikutelmia, jotka heihin syntyivät Hofmannin 1930-luvun puolessavälissä ja loppupuolella pitämien konserttien myötä. Vuonna 1938 Hofmann lähti tehtävistään Curtis Institute of Musicissa. Yhdistelmä alkoholinkäytön ongelmia, avioliiton ongelmia ja kiinnostuksen menetystä esiintymistä kohtaan aiheutti heikentymisen artistisissa kyvyissä. Vuonna 1939 Hofmann muutti Los Angelesiin ja vuoden 1940 jälkeen hän vähensi konserttiesiintymisiään. Viimeisen konserttinsa hän piti Mainen Camp Wigwamissa elokuussa 1948.
Hagiografiset saagat
Postola sögur
Nykypäivään on säilynyt saagoja kaikista apostoleista. Osasta apostoleista tunnetaan useampia saagoja. Täydellisin kokoelma apostolien saagoja on Codex Scardensis -nimellä tunnetussa käsikirjoituksessa (isl. Skarðsbók), joka on laadittu vuoden 1360 tienoilla. Se on perustunut jollekin toiselle, sitä hieman vanhemmalle käsikirjoitukselle. Sen sisältämät käännökset on kuitenkin laadittu eri aikoina. Ungerin kokoama Postola sögur -editio sisältää seuraavat saagat:
Hylje
Hylje tarkoittaa seuraavia asioita:
Kolmas tasavalta (romaani)
Kolmas tasavalta on nimimerkki Jaakko Sirpin satiirinen 1976 julkaistu romaani. Kirjan julkaisi Kirjayhtymä. Teos kuvaa sosialistista Suomea 1990-luvulla. Romaanin käsikirjoitus voitti Kirjayhtymän tieteisromaanikilpailun. Nimimerkin Jaakko Sirppi takaa paljastui myöhemmin satakuntalainen maanviljelijä Erkki Näsi (s. 1944).
Iso Ilmojärvi
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ilmojärvien valuma-alueeseen (14.233) se kuuluu. Järven vedenpinnan korkeus on 78,9 metriä mpy.
Kroatian sota
Kroaattien ja serbien välit 1980-luvulla
Jugoslavian ensimmäiset kommunismin jälkeiset monipuoluevaalit voitti Serbiassa sosialistipuolueeksi muunnettu kommunistipuolue SDS. Serbien julistaman Suur-Serbian rakentamiseen tähtäävän propagandan mukaan serbit olivat vaarassa ja kaikkien serbien olisi asuttava samassa valtiossa. Kroatiassa alettiin vaatia 30. toukokuuta 1990 itsenäisyyttä valtioliiton puitteissa. Vuonna 1991 Kroatiassa oli 4,7 miljoonaa asukasta, joista 75 % kroaatteja ja 11 % serbejä sekä 14 % muita kansallisuuksia.
Serbien kapina ja ensimmäiset levottomuudet
Kesäkuussa jotkut Kroatian serbialueet kieltäytyivät tunnustamasta Kroatian uutta jyrkän kansallismielistä HDZ-vetoista hallitusta. Kroatian serbikapinan keskus oli Kninin alue. Serbipuolueen kovan linjan Milan Babić–Milan Martić-kaksikko syrjäytti maltillisemman Raskovicin. Elokuussa 1990 serbit panivat toimeen Krajinassa Kninin seuduilla Krajinan kapinan, jossa serbien asemiehet ammuskelivat ilmaan ja kaadetuista puista pystyteltiin tiesulkuja estämään kroaattien kulku serbialueille. Krajinan alue julistautui Krajinan serbitasavallaksi. Siihen kuului viisi kuntaa, ja vaikka se oli irrallinen eksklaavi melko kaukana Serbiasta, se oli halukas valtioliittoon Serbian kanssa. Liittoarmeija aseisti kapina-alueita, eikä Kroatian vasta perustetulla poliisilla ollut tarpeeksi voimaa sen estämiseen. Kroatian tiedotusvälineissä serbeihin alkoi iskostua terroristileima, mutta toisaalta sanottiin että oli myös hyviä serbejä.
Taisteluiden kiihtyminen
Liittoarmeija lähetettiin nimellisesti paikalle turvaamaan rauhaa, mutta se valtasi 26. elokuuta SAO Krajinan serbisissien avustuksella merkittävän Kijevon kylän.
Länsiturkkilainen kaanikunta
Länsiturkkilainen kaanikunta oli 500-600-luvuilla valtakunta, joka sijaitsi Asovanmereltä ja Donilta Tienšanin itäosiin ja Intian koillisosiin asti. Valtakunnan sydänaluetta oli Džungaria, jossa asui dulati-heimoja sekä Länsi-Tienšan, jossa asui nušibi-heimoja. Niitä hallitsi Ašinan dynastian kaani.
There
There oli vuodesta 1998 toiminut yhdysvaltalainen monen pelaajan verkkoroolipeli (MMORPG). Toisin kuin suurin osa lajityyppinsä edustajista, There ei keskittynyt taistelemiseen tai väkivaltaan. Sitä pystyi enemmänkin pitämään kolmiulotteisena rajapintana internet-keskusteluhuoneelle, ja se kuului tässä mielessä samaan luokkaan Habbon kanssa. Oman hahmonsa avatarin ulkonäköä pystyi säätämään rajoitetusti, ja sillä pystyi seikkailemaan erilaisissa paikoissa. Pelissä oli myös jonkinlainen kokemusjärjestelmä ja mahdollisuus hankkia Peruskäyttö oli ilmaista, mutta suurin osa vaatteista ja palveluista oli maksullisia.
Hiihdon maailmanmestaruuskilpailut 1991
Vuoden 1991 hiihdon maailmanmestaruuskilpailut järjestettiin Val di Fiemmessä Italiassa 7.–17. helmikuuta 1991.
15 km (v)
Päivämäärä: 9. helmikuuta Bjørn Dæhlie johti kilpailua alusta saakka. Gunde Svan oli puolimatkassa kärkeä jäljessä 1,5 sekuntia mutta maalissa eroa oli jo 8,4 sekuntia.
50 km (v)
Suomen Jari Räsänen oli kilpailussa 26., Seppo Rantanen 30., Kari Ristanen 37. ja Timo Kuorelahti 40:s. <br style="clear:both" />